«Այս ամենը, բնականաբար, օրենքի շրջանակներում իրավական հետեւանքներ ունեցավ»,- ասված է ոստիկանության տարածած տեսանյութում։ Մենք դիմեցինք ոստիկանության լրատվական բաժին՝ հասկանալու, թե ինչ իրավական հետեւանքների մասին է խոսքը։ Մասնավորապես հետաքրքիր էր՝ արդյոք քրեական գործ հարուցվե՞լ է, ոստիկանությունն ունեցե՞լ է այդքան համարձակություն՝ մատով դիպչելու իրենց վրա հարձակված եւ միշտ արտոնյալի կարգավիճակում «գործունեություն ծավալող» սեռական փոքրամասնություններին, թե՞ նրանց համար արդեն ստացվել են համապատասխան զանգեր «վերեւներից»։ Իսկ այդպիսի զանգեր մշտապես եղել են նախորդ իշխանությունների օրոք։ Գաղտնիք չէ, որ մեր նախորդ կառավարությունները միշտ էլ «անտարբեր» չեն եղել մարդկային այս խմբի նկատմամբ, նրանց իրավունքներ են շնորհել, նրանց գլխին «կռիշ» կանգնել։ Եվ բացարձակ լեգենդների շարքից չեն այն տեղեկությունները, որ «կոմայգու» տարածքում գիշերները բազմաթիվ թանկարժեք մեքենաներ կարելի է տեսնել, որոնք գալիս են նրանց հետեւից, եւ այդ մեքենաները հաճախ լինում են կառավարության, պետական տարբեր գերատեսչությունների պետհամարանիշներով։ Սա, իհարկե, «հին Հայաստանի» ժամանակների մասին է, «նոր Հայաստանում» դեռ հայտնի չէ, թե պետական ապարատից ովքեր եւ ինչ մեքենաներով ուր են այցելում։